Hidrogelul este un material care transportă
oxigenul către ochi cu ajutorul apei din compoziție. Având un conținut
ridicat de apă, lentilele din hidrogel sunt recomandate în special persoanelor
care au ochii uscați și care nu suportă alt material.
Silicon-hidrogelul este un material superior hidrogelului, iar
transmisibilitatea oxigenului (Dk/t) poate fi chiar și de 10 ori mai mare.
Lentilele din silicon-hidrogel pot fi purtate continuu până la 30 de zile,
după care trebuie schimbată lentila. Nivelul inițial de apă este mai redus
decât în cazul lentilelor din Hidrogel, minimizând riscul de dezvoltare a
bacteriilor.